Etter det tidlige gjennombruddet med denne utgivelsen i Storbritannia dro bandet først ut på det europeiske musikkmarkedet med sin utgivelse , som blant annet ble en salgsuksess i Tyskland. Woolly Wolstenholme, som ga Barclay James Harvest sitt særpreg og vante lydbilde på 1970-tallet med instrumentet mellotron, forlot gruppa i 1979. Wolstenholme startet på en kort solokarriere før han la opp sin musikalske karriere og begynte med landbruk. De resterende tre medlemmene fortsatte for øvrig i bandet, og høydepunktet for bandet var da de spilte en gratiskonsert foran Riksdagsbygningen i Berlin med over 250 000 tilskuere den 30. august 1980. Barclay James Harvest ble også det første vestlige rockebandet som spilte en åpen friluftskonsert ved Treptower Park i Øst-Berlin under Den tyske demokratiske republikk den 14. juli 1987, for over 170 000 tilskuere. Bandet fortsatte med tre medlemmer, med forskjellige gjestemusikere i støtte, helt til 1998. For øvrig var noen av utgivelsene som kom ut på 1990-tallet gitt ut under det forkortede navnet BJH.